text: 14 bilister får klip i kørekortet 
  02 december 2017 kl. 07.52
  Politiet blitzede løs, da de var ude med fotovognen i Esbjerg. 97 bilister kørte for stærkt. 
  Mange bilister kan se frem til, at der lander en kedelig julehilsen fra politiet i postkassen. Politiet var fredag ude med fotovognen på Adgangsvejen i Esbjerg.
  97 bilister blev blitzet, og 14 af dem kørte så stærkt, at de får et klip i kørekortet.
  Fartgrænsen på Adgangsvejen i Esbjerg er 50 km/t. Bilisten med den tungeste højrefod kørte 81 km/t.
  Politiet besøgte også strækningen dagen før. Her kørte 98 bilister for stærkt, og ti hvilede foden så tungt på speederen, så de får et klip i kortet.
  Politiet havde på Twitter advaret om, at de ville besøge havnen i Esbjerg igen, nu hvor så mange havde kørt for stærkt dagen før.
  2348 biler målt på Adgangsvejen i Esbjerg. 97 blev blitzet, heraf fik 14 et klip i kørekortet. Højeste hastighed 81 km i timen, hvor man må køre 50. God weekend og 1. søndag i advent. #politidk
  
  